Григор Димитров: В страхотна форма и на прав път съм - 24chasa.bg
Григор Димитров: В страхотна форма и на прав път съм
https://www.24chasa.bg/sport/article/5990377 www.24chasa.bg
12.01.2017 09:37; 24 часа онлайн
Българската звезда в тениса Григор Димитров се чувства на правилния път към завръщане в Топ 10 на световната ранглиста. Той изпадна от него с изявите си миналата година, но постепенно се катери, пише "Гонг".
Той вече е 15-и след титлата си в Бризбейн, а сега се готви за участието си в първия турнир от Големия шлем за годината "Аустрелиън Оупън". Там очакванията са също да се представи на много високо ниво.
"Сега съм в страхотна форма, една от най-добрите в кариерата ми. Само трябва да поддържам тази линия и да се влагам максимално и да следя да правя правилните неща на ежедневна база."
"Сега имам кураж и увереност, че заслужавам мястото си, но все още има дълъг път пред мен. Още съм далеч от Топ 10, точките ми са малко, но ако продължавам по същия начин, бъда здрав и правя правилните неща, всичко ще бъде наред", сподели Димитров.
Той не смята, че има какво повече да променя в представянето си, просто трябва да подобрява дребните детайли в него, за да продължава в същия дух. И титлата от Бризбейн му е помогнала за това.
"Наистина не мисля, че трябва да променям нещо голямо в играта си, за да спечеля голям турнир. Постоянен съм в тренировките си, в ежедневната си рутина, както и в цялостното си поведение на и извън корта."
"Това ми помага много в играта, само трябва да съм здраво стъпил на земята и да се фокусирам върху това, което е пред мен и върху целите си. Това е нещото, върху което ще се концентрирам за представянето си", сподели Гришо и говори за усещането от трофея в Австралия.
"Не бях печелил титла от повече от година и затова този трофей от Бризбейн е специален за мен. Но пък от друга страна, чувствам се, че работих достатъчно за него, преодолях всички пречки и всичко, което ми се беше насъбрало през последните месеци. Затова тя беше една страхотна награда за мен", заяви Димитров и благодари на близките си за подкрепата.
"Аз съм много тежък в оценките към себе си и затова искам да благодаря на семейството си и на екипа си, защото всеки път, когато не се чувствам 100% готов, винаги има някой от тях, който да ми каже истината в очите и да ми прати положителна енергия."
"Всеки мач, в който стигна до победата, вдига самочувствието и увереността ми. Сега пак съм на радара на играчите и те искат да ме победят. Това не трябва да го забравям никога, но аз съм достатъчно уверен в себе си и съм готов да играя във формат 3 от 5 сета и да дам всичко най-добро от себе си", сподели още българският тенис ас.
На 20 април бе анонсиран краят на една ера във футбола. Французинът Арсен Венгер обяви, че в края на сезона напуска мениджърския пост в емблематичния английски клуб “Арсенал” след 22 г. на него.
Така изглежда купата на България по футзал, която ще бъде връчена в Габрово на победителя. Турнирът бе възроден благодарение на спонсорството на корпорация “Развитие”,
Много оспорвани срещи направиха селектираните играчи от четирите зони на България по хандбал в съботния ден, съобщи "Iliev Sport Agency". Както е извество,
“Левски” смогна да вземе победа в топ 6 на Първа професионлна лига, като това стана срещу последния възможен противник. След серия от общо 6 мача без успех в първенството момчетата на италианския
Невяна Владинова 6-та в многобоя на световната купа в Узбекистан, Калейн остана 9-та
Невяна Владинова се класира на шесто място в многобоя на световната купа по художествена гимнастика в Ташкент, Узбекистан. Общият сбор, който успя да събере родната грация, е 67.700 т.
Една победа дели Григор Димитров от финал на турнира от категорията "Мастърс 1000" в Монте Карло. Задачата обаче е много трудна, защото съперник на шампиона от финалите на АТП е водачът в световната
Европейският вицешампион по вдигане на тежести в категория до 62 кг при мъжете Стилян Гроздев бе удостоен от Община Русе със златна значка „Русе“ за високи заслуги и постижения в областта на спорта.